open-index/open-wikipedia-markdown huggingface dataset:
David Testa

**David Testa** (født 9. august 1984) er en spansk friidrettsutøver som konkurrerer i sprint og mellomdistanseløp.

## Karriere
I 2004 vant Spania gull på 4 x 400 meter ved det Iberoamerikanske mesterskapet i friidrett, der Testa løp sammen Iván Rodríguez, Antonio Reina og Luis Flores.

Testa deltok på det spanske stafettlaget på 4 x 400 meter ved VM i friidrett 2005 i Helsingfors, sammen David Canal, David Melo og Antonio Reina, men de ble her slått ut i kvalifiseringsheatet, med femteplass i sitt heat. Bedre gikk det ved Middelhavslekene 2005, der Spania fikk gull på 4 x 400 meter. De andre på laget var David Canal, Eugenio Barrios og Antonio Reina. Ved U23-EM i friidrett kom han på sjetteplass på 400 meter.

I mars 2006 deltok han på 4 x 400 meter ved VM innendørs i Moskva. Spania gikk ikke videre fra innledningsheatet, med best tid av de som ikke ble kvalifisert. Testa løp sammen med Santiago Ezquerro, David Canal og Salvador Rodríguez. Ved EM i friidrett 2006 i august ble han slått ut i kvalifiseringsheatet på 400 meter, med 30. beste tid, men på 4 x 400 meter kom det spanske laget til finalen. Der løp de på 3:04,98, og endte på 8.-plass av de 9 finalelagene. De andre på laget var da David Melo, Salvador Rodríguez og Santiago Ezquerro. 

Han deltok igjen ved VM i friidrett innendørs 2007, der han nådde semifinalen på 400 meter. Tiden der ble 47,81, som ikke holdt til plass i finalen. 

Ved VM i friidrett innendørs 2012 deltok han på det spanske laget som kom på femteplass 4 x 400 meter stafett. De andre løperne på det spanske laget var Mark Ujakpor, Samuel García og Xavier Carrión. 

## Referanser


## Eksterne lenker
* 
*  Profil hos European Athletics
Helge Julius Jakhelln Dyvik

**Helge Julius Jakhelln Dyvik** (født 1947) er en norsk språkprofessor.

Etter cand.mag. fra Universitetet i Bergen i 1972, studerte han gammel- og middelengelsk ved
Universitetet i Durham i 1973 og ble mag.art. i nordiske språk i 1976. I 1981 ble han dr.philos. med avhandlingen *Grammatikk og empiri* (teoretisk lingvistikk).  I 1987 mottok han Fridtjof Nansens belønning for fremragende forskning. Han ble i 1983 utnevnt til professor i allmenn lingvistikk ved Institutt for lingvistiske, litterære og estetiske studier ved Universitetet i Bergen. I 1995 ble han innvalgt i Det Kongelige Norske Videnskabers Selskab, i 1998 i Det Norske Videnskaps-Akademi, i 2015 i Academia Europaea, og i 2019 i Det Norske Akademi for Språk og Litteratur.

Han har hatt mange verv, blant annet som president i Nordic Association of Linguists. I 2000 ble han medlem i Norsk språkråd, og fra 2006 til 20013 ledet han Språkrådets Fagråd for normering og språkobservasjon.

## Referanser
Erling Stordahls ærespris

**Erling Stordahls ærespris** er en pris som utdeles til syns- eller bevegelseshemmede personer som har utmerket seg særleg innen idrett, kunst eller kultur. Utmerkelsene kan være på lokalt, nasjonalt eller internasjonalt nivå. Prisen deles ut under Ridderrennet.

Prisen ble opprettet i 1994, da regionen og næringslivet i Valdres opprettet et fond med en grunnkapital på 100&nbsp;000 kroner, for å hedre Erling Stordahl for arbeidet han hadde lagt ned for Øystre Slidre kommune ved å stå i spissen for etableringen av Beitostølen Helsesportsenter og det årlige Ridderrennet. Rentene av dette fondet blir benyttet til Erling Stordahls ærespris.

Juryen har bestått av ordfører i Øystre Slidre kommune, direktør på Beitostølen Helsesportssenter og formann i Ridderrennets Venner. Det er fem organer som kan nominere til prisen, blant annet Norges Blindeforbund.

## Liste over mottakere
* 1995 – Cato Zahl Pedersen
* 1996 – Kjetil Moe
* 1997 – Anne Margrethe Lund
* 1998 – Terje Løvaas
* 1999 – Ragnhild Myklebust
* 2000 – Harald Guldahl
* 2001 – Anne Mette Bredal
* 2003 – Magne Lunde
* 2004 – Tone Gravvold
* 2005 – Olai Myklebust
* 2006 – Arne Christensen (Danmark)
* 2008 – Magna Jenssen
* 2009 – Karin Endsjø
* 2010 – Mariann Vestbøstad Marthinsen
* 2011 – Gunleik Bergrud
* 2012 – Britt Mjaasund Øyen
* 2013 – Hans Anton Ålien
* 2014 – Harald Vik
* 2015 - 
* 2016 - Ulf Nilsen

## Kilder

* Valdres.no: «Mariann Vestbøstad Martinsen tildelt Erling Stordahls ærespris» med liste over mottakere.
* Blindeforbundet.no: Erling Stordahls ærespris
Anne Margrethe Lund

**Anne Margrethe Lund** er navnet til flere personer:

*Anne Margrethe Lund (politiker), lokalpolitiker for Høyre og leder av Europeisk Ungdom.
*Anne Margrethe Lund (1969–2009), sanger og idrettsutøver.
*Anne Margrethe Lund (dommer), tingrettsdommer i Oslo tingrett
Cupfinalen i fotball for menn 2012

**Cupfinalen for menn 2012** var en fotballkamp som ble spilt søndag 25. november 2012 på Ullevaal Stadion og var den siste kampen i Norgesmesterskapet i fotball for menn 2012. Kampen var den 107. cupfinalen for menn og den 70. finalen som har blitt spilt på Ullevaal Stadion.

Tromsø gikk videre etter å ha slått Molde 2-1 hjemme, og Hødd etter å ha slått Brann 3-1 hjemme.

Hødd vant på straffesparkkonkurranse.

## Kampdetaljer

## Dommere

## Veien til Ullevaal

## Eksterne lenker
* NM-menn hos fotball.no
Edi Gathegi

**Edi Mue Gathegi** (født 10. mars 1979 i Nairobi) er en amerikansk skuespiller.

## Tidlig liv
Edi Gathegi ble født i Kenya, men vokste opp i Albany i California. Han har en eldre bror og en yngre søster. Han gikk på University of California, Santa Barbara, hvor han spilte basketball. Han var god i sporten også, men han skadet kneet, og bestemte seg for å ta en skuespillerklasse, for å drive med noe når han ikke kunne spille basketball. Han ble bitt av basillen, og året etter søkte han seg inn på skuespillerlinja på New York University, som han gikk ut av i 2005. Han har drevet med skuespill siden, først som teaterskuespiller, deretter også innenfor film.

## Karriere
Gathegis første rolle var i actionfilmen *[[Crank]]* med Jason Statham, hvor han spilte en liten birolle. Han gjorde opprinnelig audition for en større rolle, som han følgelig ikke fikk. Den neste store filmen han var med i, var Ben Afflecks kritikerroste thriller *[[Gone Baby Gone]]* med Casey Affleck, Michelle Monaghan og Morgan Freeman, hvor han spilte Cheese.

Han spilte deretter en rekke gjesteroller i kjente TV-serier, som *[[Veronica Mars]]*, *[[House M.D.|House]]*, **' og **' før han dukket opp som Laurent i den populære tenåringsfilmen *[[Twilight – Evighetens kyss|Twilight]]* (2008), en rolle han gjentok i oppfølgeren *[[New Moon]]* (2009).

Han spilte også en stor birolle i superheltfilmen *[[X-Men: First Class]]* (2011), hvor han portretterer en av mutantstudentene til Charles Xavier (James McAvoy).

## Filmografi
### Filmer
* *[[Neigbors]]* (2012) – Lamay
* *[[X-Men: First Class]]* (2011) – Armando Muñoz / Darwin
* *[[Atlas Shrugged: Part I]]* (2011) – Eddie Willers
* *[[This is Not a Movie]]* (2011) – Ghost of Jimmy
* *[[New Moon]]* (2009) – Laurent
* *[[My Bloody Valentine (film)|My Bloody Valentine]]* (2009) – Deputy Martin
* *[[Twilight – Evighetens kyss|Twilight]]* (2008) – Laurent
* *[[Gone Baby Gone]]* (2007) – Cheese
* *[[The Fifth Patient]]* (2007) – Darudi
* *[[Death Sentence]]* (2007) – Bodie
* *[[Crank]]* (2006) – Haitian Cabbie

### Fjernsyn
* *[[Red Van Man]]* (2012) – Darren (TV-film)
* *[[Nikita (TV-serie)|Nikita]]* (2011) – Kalume Ungara (1 episode)
* *[[Wild Card (TV-serie)|Wild Card]]* (????) – Tres (1 episode)
* *[[Operating Instructions]]* (2009) – Charlie Cole (TV-film)
* *[[Life on Mars]]* (2008) – Fletcher Bellow (1 episode)
* **' (2008) – Skinny Dude (1 episode)
* **' (2008) – Freddie Mays (1 episode)
* *[[House M.D.|House]]* (2007) – Dr. Jeffrey 'Big Love' Cole (7 episoder)
* *[[Veronica Mars]]* (2007) – Zeke Molinda (1 episode)
* *[[Lincoln Heights]]* (2007) – Boa (3 episoder)

### Kortfilmer
* *Page 36* (2010) – Mr. Black

## Eksterne lenker
*
Tom Schilling

**Tom Schilling** (født 10. februar 1982 i Berlin) er en tysk skuespiller. 

Schilling er kjent for sin rolle i filmen *Crazy*, men det var først i filmen *[[Napola – Elite für den Führer|Napola]]*, der han spilte rollen som Albrecht Stein, at han ble virkelig kjent. Han spilte hovedrollen sammen med Max Riemelt (Friederich Weimer). I filmen *Mein Kampf* fra 2009 spilte han en ung utgave av Adolf Hitler.

## Filmografi (utvalg)
* 2004 *[[Napola (film)|Napola]]*
* 2004 *[[Agnes og hans brødre]]*
* 2006 *[[De grunnleggende bestanddeler (film)|De grunnleggende bestanddeler]]*
* 2008 *[[Baader Meinhof (film)|Baader Meinhof]]*
* 2009 *Mein Kampf*
* 2012 *Oh Boy*
* 2013 *Krigens unge hjerter*
* 2015 *Kvinnen i gull*

## Referanser


## Eksterne lenker
*
Husk (fiber)

**Husk**, fra engelsk, er en glutenfri kostfibertilsetning som brukes i bakverk ment for personer med cøliaki (glutenintoleranse). Ordet betegner det ytre beskyttende laget eller skallet på et frø, frukt eller grønnsak, og er vanligvis brukt om dekkbladene (det ytre skallet) på en maiskolbe. 

Den fiberkilden som vanligvis kalles kli, er det ytre skallet fra kornsorter som hvete, havre, bygg, ris, mais og hirse. Dette inneholder gluten, og kan ikke brukes av personer med cøliaki. I stedet brukes tørket og oppmalt husk fra mais som fibertilsetning i bakverk. En annen og etterhvert mer brukt fiberkilde er husk laget av pulverisert frøskall fra indisk psyllium, *Plantago Ovata*, som i tillegg har den egenskapen at den når den suger opp væske, reagerer som linfrø, og danner en gelatinaktig substans som binder deigen.
Flipped

***Flipped*** er en romantisk komedie fra 2010. Filmen er regissert av Rob Reiner, og har Madeline Carroll og Callan McAuliffe i hovedrollene. Den er basert på romanen med samme navn av Wendelin Van Draanen.

## Handling
Juli Baker (Madeline Carroll) og Bryce Loski (Callan McAuliffe) er to åttendeklassinger med vidt forskjellige utgangspunkt. De har kjent hverandre siden andre klasse, og fra Bryce tok henne i hånden første gang var Juli sikker på at det var kjærlighet ved første blikk, men Bryce var ikke like sikker. Juli tilbringer de kommende årene med å forfølge ham og prøve å få ham til å bli sammen med henne.

Men plutselig kommer det en dag hvor Juli ikke lenger er sikker på følelsene sine overfor Bryce – og det er selvfølgelig akkurat da Bryce begynner å få følelser for henne...

## Rolleliste

## Eksterne lenker
*
Samuel García

**Samuel García** (født 4. desember 1991) er en spansk friidrettsutøver som konkurrerer i sprint.

## Karriere
Ved VM i friidrett innendørs 2012 deltok han på det spanske laget som kom på femteplass 4 x 400 meter stafett. De andre løperne på det spanske laget var Mark Ujakpor, David Testa og Xavier Carrión. 

## Referanser


## Eksterne lenker
* 
*  Profil hos European Athletics
Giovanni Gronchi

**Giovanni Gronchi** (født 10. september 1887 i Pontedera i provinsen Pisa, død 17. oktober 1978 i Roma) var en italiensk kristendemokratisk politiker. Han var landets president fra 1955 til 1962.

## Liv og virke
### Bakgrunn
Gronchi ble medlem av den kristne bevegelsen som var grunnlagt av den katolske presten Romolo Murri i 1902.

Han tok sin første høyere grad i litteratur og filosofi ved Scuola Normale Superiore di Pisa. Mellom 1911 og 1915 virket som lærer i klassiske fag i flere byer (Parma, Massa di Carrara, Bergamo og Monza).

Han meldte seg så som frivillig til militærtjeneste under første verdenskrig.

### Politikk
Gronchi deltok i 1919 i dannelsen av Partito Popolare Italiano (PPI). Samme år ble han valgt til Deputertkammeret. Han var leder i den katolske fagforeningen Confederazione dei Lavoratori Cristiani.

I 1922 ble han statssekretær for handel og industri i Benito Mussolinis regjering, men i 1924 bestemte PPI seg for å bryte med Mussolini og Gronchi sto i spissen for opposisjonen mot fascistene. Etter at Mussolini forbød opposisjonen og han i 1926 ble kastet ut av parlamentet, trakk Gronchi seg ut av det politiske liv og arbeidet som forretningsmann.

### Etter fascismen
I 1944 ble Gronchi igjen politisk aktiv, blant annet som medlem av *[[Comitato di Liberazione Nazionale]]* og var til 1945 handels- og industriminister i Ivanoe Bonomis og Alcide De Gasperis regjeringer. Han ble i 1946 valgt til den grunnlovgivende forsamling for det kristendemokratiske partiet Democrazia Cristiana. Han ble også valgt til parlamentet og ble i 1948 og 1953 valgt til president i Deputertkammeret.
 
### President
I 1955 ble Gronchi valgt til Italias president. Da han gikk av i 1962, fikk han som tidligere president sete i Senatet som livstidssenator.

## Referanser


## Litteratur
* Igino Giordani: *Alcide De Gasperi il ricostruttore*, Roma: Edizioni Cinque Lune, 1955.
* Giulio Andreotti: *De Gasperi e il suo tempo*, Milano: Mondadori, 1956.
* Indro Montanelli og Mario Cervi: *L'Italia del Novecento*, Rizzoli, 1998.
* S. Bertelli (red.): *Scritti e discorsi su Giovanni Gronchi a vent'anni dalla morte (1998)*, Giardini, 2000.
* Nico Perrone: *Il segno della DC*, Bari: Dedalo Libri, 2002, .

## Eksterne lenker
* 
* I presidenti emeriti. Giovanni Gronchi, Italias presidentembete (italiensk)
Fredsbygging

**Fredsbygging** (*peacebuilding*) er et begrep som beskriver eksterne intervensjoner for å hindre utbruddet eller oppblussing av krig/konflikt i et land. Fredsbygging tar for seg de grunnleggende årsakene til vold og konflikt. I 2007 definerte FN fredsbygging på denne måten: *«Peacebuilding involves a range of measures targeted to reduce the risk of lapsing or relapsing into conflict by strengthening national capacities at all levels for conflict management, and to lay the foundations for sustainable peace and development. Peacebuilding strategies must be coherent and tailored to specific needs of the country concerned, based on national ownership, and should comprise a carefully prioritized, sequenced, and therefore relatively narrow set of activities aimed at achieving the above objectives»*. Begrepet ble introdusert av Johan Galtung på 1970-tallet. Galtungs arbeid la vekt på en nedenfra-opp-tilnærming som desentraliserte sosiale og økonomiske strukturer, for å fremme en «fredskultur» i stedet for undertrykkende strukturer.

I ettertid har Marshallplanen blitt beskrevet som fredsbygging. I nyere tid har fredsbygging vært brukt i Bosnia-Hercegovina, Kosovo, Nord-Irland, Kypros og Sør-Afrika.

## Referanser
Musée Fesch

**Musée Fesch** er et fransk kunstmuseum i byen Ajaccio på Korsika. Museet har en stor samling av malerier samt byster og diverse statuer. Museet har også en stor Napoléon-samling. Museumssamlingen ble opprinnelig skapt av Napoléons onkel, kardinal Joseph Fesch, og holder til i Palais Fesch hvor han ble født.

Selve bygget var tidligere prestegård, men etter kardinal Feschs død ble samlingen hans hengt opp i prestegården og gjort om til museum. Musée Fesch ligger sentralt i Ajaccio, kun minutter unna Casa Buonaparte.

## Se også
* Faesch

## Eksterne lenker
*
Martine Dahl Jørgensen

**Martine Dahl Jørgensen** (født 1993) er en norsk skuespiller og danser. Hun spilte rollen som Anette i den norske thrilleren Thomas P., en TV-serie i 11 deler som ble vist på NRK høsten 2007.

Dahl Jørgensen har også deltatt som danser på Melodi Grand Prix Junior.

## Referanser


## Eksterne lenker
*
Ole Moene

**Ole Moene** (født 1839, død 1908) var en norsk treskjærer fra Oppdal.

Han var elev av treskjæreren og sambygdingen Sjur Jamtseter og var med Sjur på utsmykkingen av Lønset kirke. Senere arbeider Moene med mindre formater, og han hadde en stor produksjon av dekorerte esker, skrin, tiner, treskjeer, serviettringer, knivskaft, brillehus og andre små gjenstander. Disse ble dels solgt direkte og dels gjennom forhandlere som for eksempel husflidsforretninger i Trondheim og i Kristiania.

Under et opphold i Kristiania i 1872 fikk Moene forespørsel om å undervise i treskjæring og skulptur på tegneskolen, og han fikk også tilbud om å undervise på Treskjærerskolen på Bygdøy kongsgård. Men Moene trivdes hverken særlig godt i Kristiania eller med undervisning så han reiste tilbake til Oppdal. Der han bodde på plassen Molund på Lønset. Der tok han også imot elever, og av disse var det sambygdingen Johannes Haugen som ble mest kjent.

Ole Moene utvikler en egen stil som i ettertid har fått betegnelsen *Ole Moene-stil*. Han bruker akantus i lite format, og utvikler stor variasjon i ranker. Han skar helst i lys bjørk, og produksjonen hans er særlig kjent for sin detaljrikdom, sine fine snitt og sin høye kvalitet og presisjon. Han har trolig produsert ca. 1600 gjenstander, men bare en liten del av disse er signert med hans navnestempel.

Ole Moene leverte flere arbeider til den svensk-norske kongefamilien, og han er representert i samlingene på Aulestad, Hadeland Folkemuseum, Nasjonalmuseet, Nordenfjeldske Kunstindustrimuseum, Norsk Folkemuseum, Norsk Skogmuseum og Oppdal bygdemuseum.

## Referanser


## Litteratur
* 
* 
* 

## Eksterne lenker
*  Se arbeider av Ole Moene i DigitaltMuseum.
Alan Guth

**Alan Harvey Guth** (født 27. februar 1947) er en amerikansk teoretisk fysiker og kosmolog. Guth har forsket på elementærpartikkelteori (og hvordan partikkelteori er relevant i forhold til det tidlige universet). Han er opphavsmann til teorien om kosmisk inflasjon.  Han er professor i fysikk ved Massachusetts Institute of Technology.

Alan Guth er opphavsmann til teorien om kosmisk inflasjon, som sier at det tidlige universet undergikk en ekstremt rask eksponentiell ekspansjon.

## Referanser


## Eksterne lenker
* Alan Guths nettsted på MIT
* https://web.archive.org/web/20120425223847/http://closertotruth.com/participant/Alan-Guth/42
Are Edvardsen

**Are Edvardsen** (født 1978 i Bergen) er en norsk forlagssjef og tegneserieskaper. Han driver tegneserieforlaget Überpress og er initiativtager for Bergen 24 timers tegneseriemaraton.

Edvardsen er forlagssjef, tegneserieredaktør og leder av Grafill tegneserie. Av 1344 sider tegneserier publisert av Überpress, har Edvardsen selv bidratt med 46 sider. 

## Referanser


## Eksterne lenker
* Hjemmeside
Sunniva Den Eldre av Isfolket

**Sunniva Den Eldre av Isfolket** er en fiktiv person i Margit Sandemos føljetong Sagaen om Isfolket.

Hun er moren til Sol av Isfolket, og søsteren til Tengel den gode av Isfolket. Silje tok med seg datteren til Sunniva, Sol og forlot den døde moren Sunniva d.e. av Isfolket. Sol var en av de rammede som hadde den onde forbannelsen i seg, men hun var snill mot Tengel den gode av Isfolket, Silje Arngrimsdatter, Dag Christian Meiden og de to barna til Tengel den gode av Isfolket og Silje Arngrimsdatter som fikk Liv Hanna av Isfolket og Are av Isfolket. Det er ikke mye å si om Sunniva fordi hun døde så tidlig i serien.
4. etappe av Giro d’Italia 2012

**4. etappe av [[Giro d'Italia 2012]]** ble kjørt 9. mai 2012 og var en lagtempo, kjørt i en løype på 33,2 km i Verona. Etappen ble vunnet av forhåndsfavorittene Garmin-Barracuda. På plassen bak kom overraskende  Katusha, som gjorde at deres kaptein Joaquim Rodríguez fikk litt tid i fordel sammenlignet med en del av de andre sammenlagtfavorittene. Ramūnas Navardauskas overtok ledelsen sammenlagt etter Taylor Phinney. Det gjorde også at tidligere nevnte rytter tok over ledelsen i ungdomskonkurransen. 

## Eksterne lenker
*  Resultater på gazzetta.it
*  Resultater på gazzetta.it
Circa (distrikt)

**Circa** er et distrikt i provinsen Abancay i regionen Apurímac i Peru. Distriktets nasjonale statistikkode er 030103 og hovedstaden er Circa.

## Landsbyer i distriktet Circa

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Circa
The Spy Next Door

***The Spy Next Door*** er en actionkomedie fra 2010. Filmen er regissert av Brian Levant, og har Jackie Chan i hovedrollen.

## Handling
CIA-spionen Bob Ho (Jackie Chan) har vært gjennom mangt et farlig oppdrag, men nå får han sitt tøffeste noen sinne. Kjæresten Gillian (Amber Valletta) skal bort for helgen, og Bob får oppgaven med å se etter barna. Men Farren (Madeline Carroll), Ian (Will Shadley) og Nora (Alina Foley) har ikke akkurat sansen for morens kjæreste, som de tror er en kjedelig kulepennselger, og de gjør det ikke lett for ham.

Bob har planer om å gi seg fra spionvirksomheten etter å ha fanget en russisk terrorist ved navn Anton Poldark (Magnús Scheving), men Poldark flykter fra fengselet. Når barna i tillegg hacker seg inn på en diskett (som tidligere tilhørte Poldark) med topphemmelig informasjon og laster det ned, klarer Poldark å finne ut lokasjonen til Bob ved hjelp av det, og han sender sine beste menn for å drepe Bob. Nå må den kinesiske superagenten beseire Poldark og hans menn nok en gang, samtidig som han holder barna ute av fare og Gillian uvitende om hva som skjer.

## Rolleliste

## Eksterne lenker
* 
*
Peder Sølling

**Peder Norden Sølling** (født 1758, død 1827) var en dansk-norsk sjømann og båtkonstruktør. Han er kjent for å ha skaffet norske loser båter med dekk. Peder Sølling ble født i Kristiansand. I 1760 flyttet faren, som var dansk, tilbake til København der Peder vokste opp. 16 år gammel gikk han til sjøss, og var 24 år i Det ostindiske kompani. Som sjømann ble han flere ganger liggende værfast i norske havner. Vinteren 1779 måtte han overvintre i Kleven ved Mandal. Her fikk han god kjennskap til losene sin arbeidsforhold, og hvor mange av de som mistet livet på havet. Etter Sølling sitt syn var det bruken av åpne båter som var grunnen til dette.

I 1798 mønstret han av i England. Han kjøpte en heldekket båt som han seilte til København og viste fram. Året etter seilte han til
Norge med kongen sin godkjenning om å bygge tre dekkede losbåter. Den første losbåten ble, mot losene sin vilje, tvangsstasjonert på Svenner losstasjon. Losene ville ikke ha de, trolig mest på grunn av kostnadene det førte med seg. Det gikk ikke lang tid før losene så hvor mye tryggere dekkede båter var.

Sølling bodde i Larvik i tidsrommet 1801–1815. Han holdt kurs for båtbyggere i bygging av dekksbåter. Selv var han medeier i et båtbyggeri som bygget 29 båter i dette tidsrommet. Hver sommer seilte han langs kysten for å demonstrere dekksbåt for losene. Disse losbåtene var helst 25 – 30 fot lange. De hadde kutterrigg og ble regnet som de beste seilerne i Norge på den tiden. Under Napoleonskrigene, særlig etter bombingen av København i 1807, var det behov for raske båter til posttransport. Noen av de dekkede losbåtene var rekvirerte til kapervirksomhet mot engelske handelsfartøy.

Etter 1814 måtte alle offiserer sverge troskap til kong Karl III Johan av Norge. Dette godtok ikke Peder Sølling, og flyttet tilbake til Danmark. I 1819 startet han Stiftelsen Bombebøssen, som arbeidet for velferden til danske sjøfolk, og som ennå er i drift.

## Referanser


## Kilder
* Arne. R. Hole: *Båter og Kystfolk*, Aschehoug, 2007. ISBN 978-82-03-23405-7
* Fredrik Denneche:*Lystbåter og Kappseilas. Seilsporten kommer til Norge.* Oslo 1981 ISBN 82-504-0479-3
* Hartvig W. Dannevig og Jo van der Eynden:*Skagerak. Fiskerens historie* Gyldendal Norsk Forlag 1986 ISBN 82-05-16727-3
* Jarle Georg Bjørklund og Arne Emili Christensen:*Peder Norden Sølling – Den dekkede losbåtens far* Utgitt av Kystverkmusea i samarbeid med Kystverket 2012 ISBN 978-8292994-02-3
Kragefjellet

**Kragefjellet** (også kalt **Natakupa**) er et grensefjell mellom Volda kommune i Møre og Romsdal og Stryn kommune i Vestland. Det har en høyde på 1&nbsp;400 meter over havet. Østsiden av fjellet ligger mot Knutsdalen i Hornindal, mens vestsiden ligger mot Steindalen i Stryn.





## Se også
* Liste over fjell i Hornindal
* Sidedaler i Hornindal

## Referanser
SYRIZA

**Koalisjonen av det radikale venstre ** (gresk: Συνασπισμός Ριζοσπαστικής Αριστεράς, *Synaspismós Rizospastikís Aristerás*), som oftest kjent under forkortelsen **SYRIZA** (gresk: ΣΥΡΙΖΑ), er et venstreorientert, venstrepopulistisk politisk parti i Hellas, som ble grunnlagt som en valgallianse mellom diverse venstrepartier foran parlamentsvalget i 2004. SYRIZA vant parlamentsvalget i 2015 med 36 % av stemmene. Det fikk 149 representanter i parlamentet, to representanter unna rent flertall. Etter dette dannet partiet regjering med sin partileder Alexis Tsipras som statsminister i spissen for en koalisjon med det høyrepopulistiske partiet Uavhengige grekere.

## Historie
Valgalliansen SYRIZA ble offisielt dannet foran det greske parlamentsvalget i 2004. Ved valget oppnådde de 3,3 prosent av stemmene, og seks mandater i Hellas' parlament. Etter valget oppsto det interne stridigheter i alliansen, da de mindre medlemspartiene anklaget partiet Synaspismos, det største i alliansen, for å behandle dem urettferdig og å utnytte valgsystemet til egen fordel, på bekostning av de mindre.

Ved europaparlamentsvalget i Hellas 2009, var SYRIZA på randen av kollaps, og Synaspismos stilte til valg uavhengig av resten av partnerne i valgalliansen. Stridighetene ble løst i desember 2004, og SYRIZA ble opprettholdt.

Ved parlamentsvalget i 2012, gikk SYRIZA fra 4,6 prosent i 2009, til 16,8 og ble Hellas' nest største parti, bak det konservative Nytt Demokrati.  Dette skyldtes hovedsakelig kollapsen av det sosialdemokratiske partiet PASOK, og det politiske kaoset som en følge av den greske gjeldskrisen. Ettersom ingen av de greske partiene greide å danne en flertallsregjering etter dette valget, ble det holdt nyvalg i juni samme år. Foran dette nyvalget registrerte SYRIZA seg som et samlet politisk parti i stedet for en valgallianse. Ved valget gikk det nye partiet fram til 26,9 prosent av stemmene, og 71 av 300 mandater i parlamentet.

I 2009 ble Alexis Tsipras, opprinnelig partileder i Synaspismos, valgt til å lede SYRIZAs parlamentariske gruppe.

Ved valget til Europaparlamentet i 2014 oppnådde partiet fem av Hellas' 21 medlemmer.

## Internasjonal tilknytning
SYRIZA er tilsluttet Det europeiske venstrepartiet. I Europaparlamentet er partiets representanter medlemmer av Det europeiske forente venstre–Det nordiske grønne venstre.

I Norge regner Sosialistisk Venstreparti og Rødt seg som søsterpartier av SYRIZA.

## Valgresultater
### Parlamentsvalg

### Valg til Europaparlamentet

## Litteratur
* Ellen Engelstad *Syriza - den greske våren og kampen om Europas sjel* Forlaget Manifest 2016 ISBN 9788283420111

## Referanser


## Eksterne lenker
*
Alexis Tsipras

**Alexis Tsipras** (gresk: Αλέξης Τσίπρας; født 28. juli 1974 i Athen) er en gresk politiker i valgforbundet SYRIZA. Han var Hellas' statsminister fra 21. september 2015 til 8. juli 2019. Han var også statsminister fra januar 2015 til han trakk seg i august samme år, noe som førte til at det ble skrevet ut nyvalg.

## Liv og virke
### Bakgrunn
Tsipras ble født tre dager etter den greske militærjuntaens fall i 1974.
Han studerte til sivilingeniør ved det tekniske universitetet i Athen og begynte deretter å arbeide i bygningsbransjen.

### Politisk karriere
I studietiden var han aktiv i en rekke forskjellige venstreorienterte organisasjoner og ble med i Det kommunistiske ungdomsforbundet på 1980-tallet.

Tsipras var først medlem av Det greske kommunistiske parti som i sin tur var en del av SYRIZA, som på den tid var en koalisjon av venstrepartier. Da kommunistpartiet gikk ut av koalisjonen, valgte Tsipras å forbli i SYRIZA.

Tsipras tiltrådte som partileder for SYRIZA den 4. oktober 2009 etter å ha blitt valgt til posten på partiets kongress i november foregående år. I parlamentsvalget i 2009 fikk SYRIZA 5,04 prosent av stemmene, og Tsipras ble representant til det hellenske parlament. Han ble deretter valgt enstemmig som gruppeleder for SYRIZA i parlamentet.

I parlamentsvalget i mai 2012 vokste SYRIZA til 16,78 prosent og fikk 52 mandater. Ettersom intet parti klarte å danne regjering etter valget, ble det holdt et nyvalg i juni samme år, der partiet øket sin oppslutning til 26,9 prosent og fikk 71 mandat i parlamentet.

Tsipras ble 8. mai 2012 av Hellas' president Karolos Papoulias gitt i oppdrag å danne regjering. Dagen før hadde Antonis Samaras i partiet Nytt demokrati oppgitt forsøket på å danne regjering.
Tsipras meddelte om kvelden 9. mai at også hans forsøk på regjeringsdannelse hadde mislyktes.

### Statsminister
Etter at parlamentet mislyktes i å velge en ny president den 29. desember 2014 ble det utlyst nyvalg til den 25. januar 2015. I nyvalget fikk SYRIZA 36,3 prosent av stemmene og ble landets største parti med 149 mandater i parlamentet. Dette var første gang siden militærjuntaens fall at et annet parti enn Nea Dimokratia eller det sosialdemokratiske PASOK var størst.

Etter å ha kommet overens med det høyrepopulistiske partiet Uavhengige grekere om å danne en koalisjonsregjering, tiltrådte Tsipras som statsminister den 26. januar 2015. Etter sju turbulente måneder forbundet med landets dårlige økonomi, valgte Tsipras å trekke seg som statsminister 20. august samme år. Det ble samtidig utnevnt nyvalg 20. september. Etter at SYRIZA fikk 35 prosent av stemmene og igjen ble største parti ved parlamentsvalget 20. september 2015, kunne Tsipras igjen danne regjering 21. september 2015, også denne gangen i en koalisjon med Uavhengige grekere.

I 2018 ble Tsipras enig med nabolandets statsminister Zoran Zaev om at nabolandet skulle skifte navn til Nord-Makedonia. Dette gjorde slutt på den langvarige navnekonflikten mellom de to landene.

Etter at SYRIZA tapte valget i 2019 ble Tsipras etterfulgt som statsminister av Kyriakos Mitsotakis fra Nytt demokrati.

## Referanser


## Eksterne lenker
* 
* 
*
Foreldelse

**Foreldelse** kan inndeles i strafferettslig- og økonomisk foreldelse.

## Norge
### Strafferettslig
Betegnelse på at en handling ikke lenger er straffbar når foreldelse er inntrådt etter reglene i §&nbsp;67-69 i Almindelig borgerlig Straffelov. Foreldelse dekkes av 6te Kapitel i Straffeloven, «Opphør av straff og andre rettsfølger». Almindelig borgerlig Straffelov av 1905 er opphevet og erstattet av Straffeloven av 2005.

§ 86 i Straffeloven av 2005 dekker fristene for foreldelse:

* 2 år når den høyeste lovbestemte straff er bøter eller fengsel inntil 1 år
* 5 år når den høyeste lovbestemte straff er fengsel inntil 3 år
* 10 år når den høyeste lovbestemte straff er fengsel inntil 10 år
* 15 år når tidsbestemt straff inntil 15 år kan idømmes
* Frem til 1. juli 2014 : 25 år når fengsel inntil 21 år kan idømmes. Det gir ikke tilbakevirkende kraft, og alle drap og overgrep begått før 1. juli 1989 er foreldet.
- En lovendring fra 2014 førte til at alle drap etter 1. juli 1989 aldri skal foreldes. Av dette fulgte den nyopprettede etterforskningsgruppen innad politiet kalt "Cold Case" gruppen

Straffansvaret for terrorhandlinger, fullbyrdet voldtekt og seksuell omgang med barn og medvirkning til slike forbrytelser samt allmenfarlige forbrytelser der noen mister livet, foreldes ikke.   Det samme gjelder idømt straff for terrorhandlinger, jf. § 91

### Økonomisk
Fordringer har en alminnelig foreldelsesfrist på tre år, hjemlet i Foreldelsesloven § 2. Loven åpner i § 10 for tilleggsfrister opp til 10 år ved uvitenhet og andre hindringer. 

## Referanser
Pengegarantisaken

**Pengegarantisaken** er en politisk sak i Hedmark fylkeskommune i 2012 som førte til at to av fire medlemmer av det styrende fylkesrådet trakk seg, samt fylkessjefen for næring og nyskaping. Fylkesrådet er valgt av fylkestinget, og leder den daglige administrasjonen av fylket.

Bakgrunnen var en pengeutdeling til Hamar-selskapet Scan4News, som av fylkesrådet 17. april ble tildelt to millioner i 2012, mot Senterpartiets stemme. De fikk også en garanti på fire millioner de to neste årene. 2. mai kunne Østlendingen avsløre at fylkessjef for næring og utvikling, Ingrid Lauvdal, allerede 10. februar hadde sendt en e-post til EU-organisasjonen Eurostar og garantert for seks millioner kroner til Scan4News. E-posten ble skrevet i såmråd med fylkesrådsmedlemmet Eva Arnseth. Dagen etter tok Arnseth ansvar for at det var blitt gjort feil i behandlingen, og trakk seg som fylkesråd.

3. mai kunne Hamar Arbeiderblad fortelle at også fylkesrådsleder Njål S. Føsker var klar over at garantien ble gitt i februar, etter å ha fått tak i e-poster som gikk mellom Føsker og daglig leder i Scan4News, Frode Iversen. Føsker hadde i intervju med Østlendingen dagen før avvist at han var klar over noen pengegaranti så tidlig. Mandag 7. mai trakk både fylkessjef Ingrid Lauvdal og fylkesrådslederen seg fra sine stillinger.

Etter at Føsker trakk seg ble det etablert nytt fylkesråd i Hedmark, med Per-Gunnar Sveen som ny fylkesrådsleder. Fylkestinget vedtok at saksforløpet skulle granskes, men allerede før granskingen var ferdig vedtok det nye fylkesrådet i Hedmark å omgjøre vedtaket og trekke støtten. 
Fylkesrådet ble kraftig kritisert for å ha gransket seg selv i stedet for å vente på ekstern granskning og for å ha opptrådt som gransker, saksbehandler og besluttende myndighet i samme sak.
Den eksterne granskningen utført av Hedmark Revisjon konkluderte med at det opprinnelige vedtaket var gyldig, og Hedmark fylkeskommune har i ettertid videreført støtten til prosjektet.

## Referanser
Mats Waltin

**Mats Stefan Waltin** (født 7. oktober 1953 i Stockholm, Sverige) er en svensk trener og tidligere profesjonell ishockeyspiller.
Waltin spilte for Djurgårdens IF og Södertälje SK i Elitserien og det svenske lansdslaget. Han er nå trener i Manglerud Star Ishockey i 1. divisjon ishockey for herrer. Valgt inn i svensk ishockeys Hall of Fame i 2014.

## Klubber
### Spiller
*  IK Gøta 1970 – 1972 Division 2
*  Södertälje SK 1972 – 1975 Division 1
*  Södertälje SK 1975 – 1978 Elitserien
*  Djurgårdens IF 1978 – 1984 Elitserien 
*  HC Lugano 1984 – 1987 Nationalliga
*  Zug 1987 – 1989 Nationalliga
*  Djurgårdens IF 1989 – 1990 Elitserien 
*  Södertälje SK 1989 – 1991 Elitserien

### Trener/Manager
*  Djurgårdens IF 1989 – 2002 Elitserien 
*  2002
*  Klagenfurter AC 2004 – 2006 Erste Bank Eishockey Liga
*  2007 – 2008
*  VIK Västerås 2010 – 2012 Hockeyallsvenskan

## Referanser


## Eksterne lenker
*
Jodeladies

**Jodeladies** er en dansk sekstett som leker og jodler med tysk grammatikk og språk, og gjerne blander det med dansk hvis det blir for vanskelig med det tyske. Sangskriver og idekvinne er Minna Groos. Sangen *Nichts mehr schnick schnack, Jetzt will ich sex habe!* ble kjøpt av tyske Warner og mikset til tyske discoklubber, og sendt som promo til klubber på Ibiza og Mallorca.

## Diskografi i utvalg
* *Rastaplatz* – album (2008)
* *Jodeladies* – album (2001)
* *Nichts mehr Schnick-Schnack* – single (2001)
* *Kussefixierte Fraülein* – single (1998)

## Referanser


## Eksterne lenker
* 
* Jodeladies på myspace. Besøkt 5. jan. 2014
* Weinwaltz, youtube.com
EV Zug

**EV Zug** er et profesjonelt ishockeylag fra Zug, Sveits. De spiller i National League A og spiller sine hjemmekamper på Bossard Arena. EV Zug vant sitt eneste mesterskap i 1997-1998 sesongen. Hovedtrener er Norske Dan Remy Tangnes og han har vært det siden 2018. 

## Historie
Ishockeyklubben ble opprinnelig kalt Baarer SC mellom 1953 og 1967. I 1967 flyttet teamet imidlertid til den nye skøytebanen Herti i Zug og ble da kalt EV Zug.

Klubben spilte sesongen 1967/1968 i 2. liga, som er den fjerde høyeste ishockeyligaen i Sveits. Allerede i sesongen 1968/1969 nådde laget opprykk til 1. liga. Etter noen år uten store ambisjoner investerte klubben i sesongen 1973/1974 for å nå National B, som også klubben lyktes med. To år senere, sesongen 1975-1976, gikk laget opp til National League A. Klubben gikk imidlertid rett tilbake til National League B og spilte noen sesonger før klubben gikk ned til 1. League igjen. Da hadde klubben også økonomiske problemer.

Klubben kom imidlertid tilbake og nådde opprykk til National B 1982/1983, og opprykk til National A 1986/1987. Siden den gang har laget holdt seg i National League A, og også klart å vinne den sveitsiske ligaen i 1997/1998 sesongen. 27. januar forlot Andreas Martinsen Pittsburgh Penguins og signert for EV Zug.. 

## Referanser


## Eksterne lenker
*
Bleiburg-massakren

**Bleiburgmassakern** er en samlebetegnelse for hevnforbrytelser som i all hovedsak fant sted i nordre Slovenia fra og med 15. mai 1945 og ukene deretter. Den jugoslaviske armeen, de tidligere partisanene, henrettet antikommunister, medlemmer i og sympatisører til fascistbevegelsen Ustaša, inklusive deres familier, kvinner og barn. De fleste ofrene var kroater og til en viss grad også slovenere og bosnjaker som hadde sympatisert med tyskerne og nazistene under andre verdenskrig. Antallet døde er omtvistet, men angis vanligvis mellom  og .

Overgrepene har fått navn fra småbyen Bleiburg (slovensk: Pliberk) i Kärnten, Østerrike, siden de hadde sitt utspring der.

## Referanser
Slaget ved Friedlingen

**Slaget ved Friedlingen** ble utkjempet i 1702 mellom Frankrike og Det tysk-romerske riket. Keiserstyrkene var ledet av markgreve Ludvig Vilhelm av Baden-Baden, mens franskmennene var ledet av Claude Louis Hector de Villars. Franskmennene gikk av med seieren. 

## Opptakt
Franskmennene prøvde å øke makten sin på østsiden av elven Rhinen. Høsten 1702 fikk Villars ordre fra Ludvig XIV om å gå til angrep på Schwaben. De franske styrkene trengte å slå seg sammen med sine allierte i Bayern og måte slå keiseren sine styrker som stod mellom dem. 

## Slaget
Franskmennene krysset Rhinen ved Weil am Rhein, like nord for Basel den 14. oktober 1702. Villars gikk til angrep på keiserarmeen ved Friedlingen. Den framtidige feltmarskalken Ludvig Vilhelm satte armeen sin i skyttergraver og klarte å holde franskmennene unna en tid. Han trakk seg så tilbake i god orden mot nord.

## Ettervirkning
Det var en pyrrhosseier for Villars. Franskmennene tapte  mann som døde og  som ble skadet, mens keiserarmen tapte  mann, mens 742 ble skadet. Villars ble også hindret fra å slå seg sammen med bayerne.

Landsbyene på østsiden av Rhinen ble hardt rammet, særleg Weil am Rhein.

## Referanser


## Kilder
*''

## Eksterne lenker
* Villars skriv om slaget ved Friedlingen
Eureka Tower

**Eureka Tower** er en 297,3 meter høy skyskraper i Melbourne, Australia, og den andre høyeste bygningen i Australia, etter Q1 i Queensland.

Byggingen startet august 2002, og eksternt var det ferdig 1. juni 2006. Den offisielle åpningen var 11. oktober 2006. Bak prosjektet sto arkitektselskapet Fender Katsalidis Architects, og byggingen ble utført av Grocon (Grollo Australia). Det var det høyeste bebodde tårn inntil det ble forbigått av Ocean Heights og HHHR Tower i Dubai.

Tårnet har 556 leiligheter, 13 heiser, 3680 trappetrinn og veier over 200 000 tonn.

## Referanser
Marie Nordén

**Marie Nordén** (født 1967) er en svensk politiker for Socialdemokraterna. Hun var riksdagsmedlem i Sverige fra 2002 til 2014 som representant for Jämtlands läns valkrets. Hun har tidligere jobbet som sykepleier innen psykiatrien og som politisk sekretær.

Nordén kom inn i riksdagen i 2002 som erstatter, og var erstatter i perioden 24. oktober 2002 til 2. oktober 2006.
 
Hun var medlem i Sveriges OSSE-delegasjon, og satt i finanskomiteen. Hun var også vara i næringskomiteen.

## Referanser

 


## Eksterne lenker
* 
*
Maryam Yazdanfar

**Maryam Yazdanfar** (født 1980) er en svensk politiker for Socialdemokraterna, og har vært riksdagsmedlem i Sverige 2004–2013. Hun ble valgt inn i riksdagen for Stockholms läns valkrets på plass 143. Av yrke er hun journalist.

Yazdanfar kom til Sverige sammen med familien i 1986. Yazdanfar har en *cand.fil.* i statsvitenskap fra Stockholms universitet, samt i journalistikk fra JMK. Hun har tidligere vært blant annet spaltist i *[[Stockholms-Tidningen]]* og i *Everyday*, samt reporter og researcher i Kunskapskanalen og programmet *[[Mera Kultur]]* i Sveriges Television

Yazdanfar var leder i Stockholm läns SSU-distrikt 2003 til 2006, og har sittet i kommunesekretariatet i Solna kommune siden 2002.

## I riksdagen
Maryam Yazdanfar var erstatter i riksdagen i perioder fra 2004 til 2006, hvor hun erstattet blant andre Cinnika Beiming. Fra 2006 var hun  representant som folkevalgt. Yazdanfar var leder i sivilkomiteen fra riksdagsvalget i 2010 og til mars 2011. Hun satt deretter i krigsdelegasjonen, og i finanskomiteen.

## Referanser


 


## Eksterne lenker
* 
* Maryam Yazdanfar på Sveriges riksdags nettside
* Maryam Yazdanfars blogg
Matilda Ernkrans

**Matilda Ernkrans** (født 1973) er en svensk politiker for Socialdemokraterna, og har vært riksdagsmedlem i Sverige siden 2002. Hun var erstatter for Thomas Bodström i perioden 30. september 2002–20. februar 2006, da han var statsråd. Fra 21. februar 2006 overtok hun mandatet etter avdøde Inger Lundberg. Av yrke er hun arbeidsformidler.

Ernkrans har vært medlem av krigsdelegasjonen, og leder av miljø- og landbrukskomiteen. Hun har også sittet i Socialdemokraternas partiledelse.

Ernkrans var utdannings-og forskningsminister i regjeringene Löfven II og Löfven III fra 21. januar 2019 til 30. november 2021. Hun var bistandsminister i Magdalena Anderssons regjering fra 30. november 2021 til den gikk av 18. oktober 2022.

## Referanser


 
 
 
 


## Eksterne lenker
* 
* 
* 
* Matilda Ernkrans på Sveriges riksdags nettside
* Socialdemokraterna.se - Matilda Ernkrans
Autolykos

**Autolykos** (gresk: Αὐτόλυκος, «Ulven selv») var sønn av guden Hermes og Khione, ektemann av Neaera eller i henhold til Homer, med Amfithea. Autolykos ble far til Antiklea som ble gift med Laertes av Ithaka og ble mor til helten Odyssevs. Han fikk også flere sønner, en av de som ble nevnt med navn var Aesimos. Autolykos eide en hjelm som gjorde ham usynlig. 

## Liv og hendelser
Autolykos var født som sønn av Hermes og Khione, eller muligens Filonis. Pausanias har uttalt at hans virkelig far var Daedalion, far til Knione, hvilket gjør slektsforholdet noe vanskelig men hovedmyten forteller uansett at han ble unnfanget ved at Hermes berørte jomfruen Khiones ansikt.

Autolykos var gift med enten Mestra, datter av Erysichthon, konge av Thessalia, eller Neaera, eller i henhold til Homer til Amfithea. Han ble far til Antikleia og Polymede, hvor den sistnevnte ble mor til Jason, den kjente argonaut som ledet en gruppe menn for å finne det gylne skinn. En annen Autolykos, sønn av Deimachos, var en av argunautene som ble med på reisen.

Via Antikleia ble Autolykos også bestefar til den berømte krigeren og eventyreren Odyssevs, og han var også den som ga navn til barnet.

Autolykos fikk mange av de samme egenskapene til sin påståtte far Hermes, eksempelvis dyktighet i å begå tyveri, være en luring, og var dyktig i å spille på lyre og synge forførende. Det var sagt at han «elsket å gjøre hvitt av svart og svart av hvitt, fra et dyr uten horn til et dyr med horn». Når han stjal hadde han den gave at ingen kunne fange ham.

Denne dyktigheten ble satt på prøve da han stjal hjelmen til sin egen sønnesønn Odyssevs, «han hadde brutt inn til det staut bygde huset til Amyntor, sønn av Ormenos, og han ga det til Amfidamas fra Kythira for å ta det til Skandeia, og Amfidamas ga det til Molos som gjestegave, men han ga det til sin egen sønn Meriones å bære; og nå, blitt sett derpå, det dekker hodet til Odyssevs».

Han var også kjent for å ha stjålet Sisyfos' sauer rett foran ham, og Sisyfos som var kjent som en slu konge som drepte gjester, forførte sin niese og stjal sine brødres trone ble forvist til evige pinsler i underverden Tartaros av gudene.

Herakles, den store gresk helt, fikk opplæring i brytekunsten av Autolykos, men han var også kilden til strid i Herakles' liv etter at han stjal krøtter fra Euboia og Eurytos anklaget Herakles for udåden, og da denne ble sinnssyk over anklagene, drepte Herakles dem foruten også en av Autolykos' sønner, Ifitos. Det førte til at Herakles i tre år måtte tjene for å gjøre opp for seg.

## Referanser


## Se også
* Autolykos fra Pitane, gresk matematiker

## Litteratur
*Godchecker - Autolycus: The Prince of Thieves
*Classic Encyclopedia (1911) – Autolycus
Trygve Braarud

**Trygve Braarud** (født 15. september 1903 i Verdal, død 9. juli 1985 i Oslo, gravlagt i Verdal) var en norsk botaniker og marinbiolog. Han tok doktorgraden (dr.philos.) i 1936 med avhandlingen *«The Øst» expedition to the Denmark Strait 1929. II. The Phytoplankton and its Conditions of Growth*.

I 1947 ble Braarud professor i marinbiologi med spesiale marin botanikk ved Universitetet i Oslo. Han var styreformann for Norsk botanisk forening 1947-51.

Etter Trygve Braarud er forskningsfartøyet R/V Trygve Braarud oppkalt - det er det største forskningsskipet ved Universitetet i Oslo og fungerer som base for marin, feltbiologisk utforskning.

## Referanser


## Eksterne lenker
Hamar Mart’n

**Hamar Mart'n**  er en festival som ble startet i 1956 og blir arrangert i Hamar, og er Hedmarks største festival med konserter, tivoli og deltagelse av lokale og nasjonale utstillere. Hamar Mart'n varer i fire dager og blir arrangert på høsten hvert år.

Det har også blitt laget en sang om Hamar Mart'n av Alf Prøysen – Næsning på Hamarmart'n

## Eksterne lenker
* Nettsted
Agent provocateur

**Agent provocateur** er en person som under dekke av en annen identitet begår en ulovlig handling eller på falskt grunnlag få andre til å begå en ulovlig handling. Vanligvis benyttes betegnelsen om agenter for det hemmelige politi som vinner politisk mistenkte personers tillit, og kan derfor samle inn informasjon eller lokke dem til handlinger som fører til deres arrestasjon.

I henhold til fransk grammatikk er begrepet i flertall *agents provocateurs*, en kvinnelig agent er *agente provocatrice*.

## Fotnoter

## Referanser
Mauro Vinícius da Silva

**Mauro Vinícius da Silva** (født 26. desember 1986 i Presidente Prudente) er en brasiliansk lengdehopper. Han ble verdensmester innendørs i 2012, der han satte ny brasiliansk innendørsrekord med 8,28 meter i kvalifiseringsrunden.

## Bakgrunn
Da Silva ville opprinnelig bli fotballspiller, og 14 år gammel begynte han på fotballskole i São Paulo. Fra han var 16 år gammel fokuserte han imidlertid mer på friidrett, og hans friidrettstrener var da Inaldo Sena. Siden 2007 har han fokusert på lengdesprang, trent av Aristides Junqueira. 

## Karriere
I 2006 vant han gull på 4 x 100 meter ved det brasilianske U23-mesterskapet, og han fikk sølv på samme øvelse i U23-klassen ved de søramerikanske leker i friidrett samme år. I 2007 vant han *Troféu Brasil* på 4 x 100 meter. 

I lengdesprang vant han det brasilianske U23-mesterskapet i 2008, og han fikk bronse ved det iberoamerikanske mesterskapet samme år, i San Fernando i Spania. Da Silva deltok ved sommer-OL 2008 i Beijing, men ble slått ut i kvalifiseringen med 7,75 meter. 

Ved VM i friidrett innendørs 2012 vant han sin første store internasjonale tittel. Han fikk gull i lengde, med 8,23 meter i finalen. Han hoppet 8,28 meter i kvalifiseringsrunden, som var ny brasiliansk rekord innendørs.

## Referanser


## Eksterne lenker
* 
*  Profil hos European Athletics
*  Profil hos Sports-Reference (OL-resultater)
Eiliv Steinnes

**Eiliv Steinnes** (født 21. september 1938) er en norsk professor i kjemi, kjent for sin forskning på tungmetaller og deres oppførsel i naturen, samt hvordan forurensning transporteres i atmosfæren.

Han er født i Elverum og vokste opp i Ringsaker, Klepp, Kyrkjebø og Ørsta. Eldst i en søskenflokk på 5. Etter hovedfag i kjernekjemi fra Universitetet i Oslo i 1963 ble han ansatt på Institutt for atomenergi på Kjeller. I 1972 tok han doktorgraden på et arbeid om bruk av aktiveringsanalyse ved studier av sporelementer i geologisk materiale. Steinnes forlot Kjeller i 1979 for å starte som professor i den nyetablerte studieretningen naturmiljøkjemi ved Den allmennvitenskapelige høgskole (AVH). Han var rektor ved AVH 1984–90. I 1984 ble han innvalgt i Det Norske Vitenskaps-Akademi og i Det Kongelige Norske Videnskabers Selskab. I 1986 ble han medlem i Norges Tekniske Videnskapsakademi. Fra 2008 har han vært professor emeritus ved NTNU. I perioden 1977 - 2010 har han ledet arbeidet med å kartlegge i detalj nedfall av tungmetaller fra atmosfæren i Norge. Han har publisert over 350 arbeider i internasjonale vitenskapelige tidsskrifter.
  
## Utmerkelser
* 2000 Honorary professor, "Al. I. Cuza" University, Iasi, Romania 
* 2001 George de Hevesy-medaljen for forskning i radiokjemi
* 2003 Dr. Honoris Causa, Moldova State University, Chișinău, Moldova
* 2005 Honorary Doctor, Joint institute of Nuclear Sciences, Dubna, Russland
* 2009 Norsk Kjemisk Selskaps medalje til minne om Guldberg og Waages massevirkningslov

## Referanser